Ego Willelmus, comes Cabilonis, notum facio omnibus futuris et presentibus quod ego anno incarnationis Dominice M°C°LXXX°VIII°, iturus ad partes Iherosolimitanas, veni apud Firmitatem, ubi a conventu monachorum licentiam accepi et me eorum coram omnibus commundavi, et ibi coram conventu et militibus meis qui aderant, scilicet Roberto Dalmais, Guidone de Briun, Bartholomeo de Capella, Bernardo Laveilla, Humberto de Piperia, Hugone Rufo cellarario de Monte, recognovi et asserui quod pater meus, pro remedio animę suę et antecessorum suorum domum de Firmitate in omni libertate fundaverat et custodierat et predictę domui dederat in omni terra sua necessaria et pasturas ad usus prefatę domus et animalium suorum in terris, in pratis, in aquis, in boscis, absque pastione porcorum et liberos transitus propriis rebus et animalibus suis absque exactione et pedagio. Notandum etiam quod domus de Firmitate habet in Bregni omnes usus necessarios et pastionem porcorum, quę omnia et ego concessi et confirmati predictę domui in eodem capitulo, pro remedio animę meę et laudari et confirmari a filia mea et comite Stephano, marito suo, et in testimonium hujus rei presentem cartam feci muniri sigillo meo et sigillo domini Roberti, Cabilonensis episcopi, in hujus rei robur et testimonium veritatis.